På EUS Online anvender vi udelukkende onlinematerialer i undervisningen. Når du starter på dit EUS forløb som fjernundervisning får du adgang til de onlinebøger vi anvender i de enkelte fag.
Det betyder at du har adgang til dine undervisningsbøger døgnet rundt, så længe du har netadgang. Du kan med andre ord læse og lave opgaver lige når det passer dig i løbet af EUS onlineuddannelsen.
Vi samarbejder med forlaget Systime, som er specialister inden for iBøger til blandt andet erhvervsuddannelserne. En iBog er en webbaseret og dynamisk undervisningsbog, som indeholder en lang række medietyper og smarte funktioner, som f.eks. undervisningsvideoer, interaktive opgaver og quizzer.
iBøgerne er nemme og enkle af navigere i – og indholdet tilpasser sig til din enhed og skærmstørrelse, hvilket sikrer en optimal brugeroplevelse både på computer, tablet og smartphone.